Această reducere se datorează diminuării marjei aferente riscului de credit al României la cel mai scăzut nivel pentru o astfel de maturitate, respectiv la 128 de puncte de bază peste cotațiile nivelului de referință mid swap, față de nivelul de 170 de puncte din aprilie, potrivit informațiilor transmise de Ministerul Finanțelor.  Comparativ, în primăvara anului 2008 România se împrumuta pe 10 ani în euro la un randament de 6,8%.  Agențiile de rating au confirmat în acest an ratingul suveran la categoria recomandată pentru investiții cu perspectivă stabilă, în condițiile creșterii economice și nivelului redus al datoriei publice.